शीर्षक: अक्षय बोऱ्हाडे कोण आहे? सोशल मीडियावर तापलेलं प्रकरण नेमकं काय आहे?\nवरील काल्पनिक लेखाचे शीर्षक दिल्यास, लेखाची कल्पना करा.\n
अक्षय बोऱ्हाडे एका मनोरुग्णासोबत

अक्षय बोऱ्हाडे हा 23 वर्षांचा तरुण पुणे जिल्ह्यातल्या जुन्नर तालुक्यातील शिरोली बुद्रूक गावात राहतो. 

त्याच्या फेसबुकच्या पेजनुसार, तो बेघर आणि बेवारस मनोरुग्ण व्यक्तींसाठी काम करत असल्याचं दिसतं. 'शिवऋण' संस्थेच्या माध्यमातून तो मनोरुग्णांच्या निवासाची सोय करणे, त्यांच्या जेवणाची व्यवस्था आणि उपचार करणे आदी कामं करतो.

त्याच्या फेसबुक टाईमलाईनवर नजर टाकल्यास कोरोनाच्या काळात त्यानं अनेकदा बेघर व्यक्तींसाठी जेवणाच्या पंगतीचं आयोजन केल्याचं, त्यांच्यावर उपचार केल्याचं दिसून येतं.

अक्षयनं 27 मे रोजी फेसबुक लाईव्हच्या माध्यमातून गावातील काँग्रेस पक्षाचे नेते सत्यशील शेरकर यांच्यावर आरोप केले. 

तो म्हणाला, "मला सत्यशील शेरकर यांनी बंगल्यावर बोलावलं, माझ्या मित्रांना हाकलून दिलं. तिथं नेऊन मला दांडक्यानं पाठीवर आणि पायावर मारहाण केली. पाया पडायला लावलं, माती चाटायला लावली. इथून पळाला तर गोळी घालीन, अशी धमकी दिली." 

याच फेसबुक लाईव्हमध्ये तो पुढे म्हणाला, "आज 60 निराधार लोकांना सांभाळण्याचं काम मी करत आहे. पण, एखादं गरिबाचं पोरगं वर जायला लागलं की, हे श्रीमंत लोकं त्याला मारहाण करतात. सत्यशील शेरकरपेक्षा माझं नाव होत आहे, त्यामुळे फक्त मला ही मारहाण झाली आहे." 

अक्षय बोऱ्हाडे यांनी ज्यांच्यावर आरोप केले ते सत्यशील शेरकर शिरोली बुद्रूकमधील काँग्रेस पक्षाचे नेते आहेत. ते विघ्नहर सहकारी साखर कारखान्याचे अध्यक्ष आहेत. त्यांना गावात चेअरमन म्हणून ओळखलं जातं. 

सत्यशील शेरकर

सत्यशील शेरकर काय म्हटले?

सत्यशील शेरकर यांनी मात्र अक्षयनं केलेले आरोप फेटाळून लावत ते सिद्ध करावेत, असं म्हटलं आहे. 

याप्रकरणी पत्रकार परिषद घेत त्यांनी म्हटलं, "अक्षय बोऱ्हाडे याने त्याच्या घराच्या बाजूला 40 ते 45 मनोरुग्ण आणले आहेत. त्यांची कोणत्याही प्रकारची चेकिंग केलेली नाही. रात्री-अपरात्री, दिवसा अशा कुठल्याही वेळेला ते बाहेर पडत आहेत. अक्षयकडे चार-पाच दिवसांपूर्वी मंचरहून आणलेला एक रुग्ण कोरोनासदृश असल्याचं आम्हाला कळालं. त्या रुग्णाबाबत मंचरच्या दवाखान्यातून फोन आला की त्याला इथं घेऊन या, त्यानंतर मग त्यानं तो पुण्याला नेऊन सोडला. 









"या घटना पुन्हा घडू नये, म्हणून आम्ही अक्षयला घरी बोलावलं. लॉकडाऊनच्या काळात या रुग्णांचा सांभाळ व्यवस्थित कर, जेणेकरून परिसरात रुग्णांची संख्या वाढणार नाही,...